Իրենց համար ավելի հեշտ է ժողովրդից 1000 դրամ վերցնել, քան տնտեսությունը ստվերից հանել: Չեն անում, որովհետև տնտեսություն ասածն իրենց սեփական բիզնեսն է: Ասում են՝ ամենամեղմ հաշվարկներով՝ տնտեսությունում ստվերը 30 տոկոս է կազմում: Ի՞նչ 30 տոկոս, 30 տոկոս ստվերի համար սրանք կնստե՞ն էդ պաշտոններին, մի օր չեն մնա: Այնտեղն ընենց մեծ տոկոսներ են, բա ինչո՞ւ է մեր վիճակն այսպես: Եթե նորմալ լինի, մենք պետք է ապրենք ոնց որ գերմանացին: Էդ ինչո՞ւ է Գերմանիայում գարեջուր արտադրող գործարանի բանվորը ամսական 4000-5000 եվրո աշխավարձ ստանում, իսկ Հայաստանում 200 եվրո էլ չի ստանում, բայց գարեջուրը նույն արժեքն ունի: Այսինքն՝ այն, ինչ անում են, պետք է իրենց մաշկի վրա զգան: Եթե որոշում են, որ նվազագույն աշխատավարձն այսքան է, ուրեմն իրենք էլ պետք է ապրեն այդ աշխատավարձով, որ հասկանան, թե դա ինչ է: Ինչ որոշում են, իրենց ընտանիքների ու երեխաների վրա պիտի զգան: Բայց վերևների մեծ մասի երեխաները եվրոպաներում են: Այստեղ բյուջեն գռփում են, փողն ուղարկում են Եվրոպա, որ երեխեն էնտեղ ապրի: Ամոթ է: Եթե դու կառավարում ես մի երկիր, որտեղ քո երեխան անգամ չի ուզում ապրել, էլ չեմ խոսում այն մասին, թե քանի մարդ արտագաղթեց երկրից, դա շատ ամոթ է: